
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 632 


28 Μαΐου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση και συμπλήρωση των διατάξεων του 
Οργανισμού του κοινωφελούς ιδρύματος με την 
επωνυμία «ΙΔΡΥΜΑ ΠΡΟΑΓΩΓΗΣ ΔΗΜΟΣΙΟΓΡΑ¬ 
ΦΙΑΣ ΑΘΑΝΑΣΙΟΥ ΒΑΣ. ΜΠΟΤΣΗ». 1 

ΑΠΟΦΑΣΕΙΣ 

Τροποποίηση της ΔΥ1α/21047/31-12-1997 Ο.Ε. 
(Φ.Ε.Κ.13/ 21 -1 -1998/τ.Β’) απόφασης, που αφορά 
«Συγκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 


Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Νοτίου 
Αιγαίου για τις ειδικότητες της Αγγειοχειρουργικής, 
Ακτινοδιαγνωστικής... Μ. Ε.Θ., και Οδοντιατρικής»... 2 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Πειραιώς. 3 

Συμπλήρωση Κανονισμού Εσωτερικής Υπηρεσίας του 

Πρωτοδικείου Κορίνθου. 4 

Τροποποίηση Κανονισμού Εσωτερικής Υπηρεσίας του 

Πρωτοδικείου Χαλκιδικής. 5 

Απόκτηση της ιδιότητας εξ αποστάσεως μέλους του 
Χρηματιστηρίου Αξιών Αθηνών από κοινοτικές 
ΕΠΕΥ. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση και συμπλήρωση των διατάξεων του Οργα¬ 
νισμού του κοινωφελούς ιδρύματος με την επωνυμία 
«ΙΔΡΥΜΑ ΠΡΟΑΓΩΓΗΣ ΔΗΜΟΣΙΟΓΡΑΦΙΑΣ ΑΘΑΝΑΣΙ¬ 
ΟΥ ΒΑΣ. ΜΠΟΤΣΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του από 1.6.1981 Π. Δ/τος (ΦΕΚ 
148/Α) με το οποίο εγκρίθηκε η σύσταση και κυρώθηκε ο 
οργανισμός του κοινωφελούς ιδρύματος με την επωνυμία 
«ΙΔΡΥΜΑ ΠΡΟΑΓΩΓΗΣ ΔΗΜΟΣΙΟΓΡΑΦΙΑΣ ΑΘΑΝΑΣΙΟΥ 
ΒΑΣ.ΜΠΟΤΣΗ» β) του άρθρου 11 του οργανισμού του 


ιδρύματος γ) των άρθρων 98 του Α.Ν. 2039/1939 και 110 
και 119 του Αστικού Κώδικα. 

2. Το αριθμ. 522/5.1.2000 πρακτικό του Διοικητικού Συμ¬ 
βουλίου του ιδρύματος με το οποίο προτείνεται η τροπο¬ 
ποίηση και συμπλήρωση διατάξεων του Οργανισμού του 
ιδρύματος. 

3. Την από 6.3.2000 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

4. Την αριθμ. 11187/12/5/2000 (ΦΕΚ 630/Β) κοινή από¬ 
φαση του Πρωθυπουργού και τους Υπουργούς Εσωτερι¬ 
κών, Δημόσιας Διοίκησης και Αποκέντρωσης, με την 
οποία ανατέθηκαν αρμοδιότητες στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

5. Την αριθμ.1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών. 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Εσωτερικών, Δημ.Διοί- 
κησης και Αποκέντρωσης και Οικονομικών αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση των δια¬ 
τάξεων του άρθρου 4 του Οργανισμού του Ιδρύματος με 
την επωνυμία «ΙΔΡΥΜΑ ΠΡΟΑΓΩΓΗΣ ΔΗΜΟΣΙΟΓΡΑΦΙΑΣ 
ΑΘΑΝΑΣΙΟΣ ΒΑΣ.ΜΠΟΤΣΗ» που εγκρίθηκε με το από 
1.6.1981 Π.Δ/γμα (ΦΕΚ 148/Α) ως ακολούθως: 

Άρθρο 4 

Η παράγραφος 5 διαμορφώνεται ως εξής: 

α) Εις περίπτωσιν θανάτου, παραιτήσεως, εκπτώσεως 
δια τινά των λόγων των αναφερομένων εις τα περιπτώσεις 
άλφα (α) έως και δέλτα (δ) της παραγράφου 1 του άρθρου 
65 του Α.Ν. 2039/1939 η εξ οιουδήποτε λόγου αποχωρή- 
σεως μέλους του Διοικητικού Συμβουλίου, η αντικατά¬ 
στασης αυτού γίνεται υποχρεωτικά από πρόσωπο το 
οποίο έχει ορίσει ο ίδιος ο αποχωρών. Ο ορισμός του προ- 
σώπουτου αντικαταστατού, πρέπει να γίνει εγγράφως και 
να έχει γνωστοποιηθεί στα υπόλοιπα μέρη του Διοικητι¬ 
κού Συμβουλίου το αργότερο μέχρι την ημερομηνία της 
κατά τα ανωτέρω αποχωρήσεως του μέλους. Σε περίπτω¬ 
ση μη ορισμού προσώπου ως ανωτέρω, η αντικατάστασις 
του αποχωρούντος μέλους γίνεται διαποφάσεως των λοι¬ 
πών μελών του Διοικητικού Συμβουλίου, συνερχομένων 
εις συνεδρίασιν εντός δέκα πέντε (15) ημερών από της 
επελεύσεως του γεγονότος. 

β) Εάν ο απερχόμενος εκ τινός των ανωτέρω εν εδαφίω 
α’ λόγων είναι ο Πρόεδρος ή ο Αντιπρόεδρος του Διοικη¬ 
τικού Συμβουλίου, τούτο εκλέγει εκ των μελών αυτού τον 
νέον Πρόεδρον ή Αντιπρόεδρον. 

γ) Το Διοικητικό Συμβούλιο, εν περιπτώσει συστηματι¬ 
κής ή αδικαιολογήτου αποχής μέλους αυτού, εκ πέντε (5) 
κατά συνέχειαν συνεδριάσεώντου, δύναται δι αποφάσε- 
ως του να προβαίνει εις αντικατάστασιν του μέλους τού¬ 
του. Η αντικατάστασις θα γίνεται σύμφωνα με τα εις τα 
προηγούμενα εδάφια οριζόμενα. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Εσωτερικών, Δημόσιας Διοίκησης 
και Αποκέντρωσης και Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 4 Μαΐου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΑΠΟΣΤΟΛΟΣ ΦΩΤΙΑΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

ΑΠΟΦΑΣΕΙΣ 

Αριθ.ΔΥΙ δ/8000 (2) 

Τροποποίηση τηςΔΥ1α/21047/31-12-1997 Ο.Ε. (Φ.Ε.Κ. 13/21- 
Ι-1998/τ.Β’) απόφασης, που αφορά «Συγκρότηση Συμ¬ 
βουλίου Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
της Περιφέρειας Νοτίου Αιγαίου γιατιςειδικότητεςτης Αγ¬ 
γειοχειρουργικής, Ακτινοδιαγνωστικής ...Μ. Ε. Θ., και 
Οδοντιατρικής». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53τ.Α’). 

2. Τις διατάξεις του άρθρου 6 τιαρ. 1 του Ν. 1278/82 
(Φ.Ε.Κ. 105 τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ. Ε. Κ. 50τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α’) «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2-3-2001 τ. Α) «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις. 

5. ΤηνΔΥ1α/21047/31-12-1997Ο.Ε. (Φ.Ε.Κ. 13/21-1-1998 
τ.Β') απόφασή μας, όπως τροποποιήθηκε μεταγενέστερα. 

6. Το γεγονός της συνταξιοδότησης του Γούβαλη Πα¬ 
ναγιώτη. 

7. Το 1376α/27-7-2001 έγγραφο του Πανελλήνιου Ιατρι¬ 
κού Συλλόγου, αποφασίζουμε: 

1. Τροποποιούμε την ανωτέρω (5) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Νοτίου Αι¬ 
γαίου: 

Α. Στην Ειδικότητα της Ακτινοδιαγνωστικής, τακτικό μέ¬ 


λος ως Κριτή Εισηγητή για την κρίση Δ/ντών και Επιμελη¬ 
τών τον Προύσαλη Αναστάσιο, Δ/ντή στο Ν. Γ. Ν. Σύρου 
«ΒΑΡΔΑΚΕΙΟ ΚΑΙ ΠΡΩΙΟ», σε αντικατάσταση του Γούβα- 
λη Παναγιώτη, που συνταξιοδοτήθηκε. 

Β. Στην Ειδικότητα της, Ακτινοθεραπευτικής - Ογκολο¬ 
γίας, τακτικό μέλος ως Κριτή Εισηγητή για την κρίση 
Δ/ντών και Επιμελητών τον Προύσαλη Αναστάσιο, Δ/ντή 
στο Ν.Γ.Ν. Σύρου «ΒΑΡΔΑΚΕΙΟ ΚΑΙ ΠΡΩΤΟ», σε αντικατά¬ 
σταση του Γούβαλη Παναγιώτη, που συνταξιοδοτήθηκε. 

Γ. Στην Ειδικότητα της Πυρηνικής Ιατρικής, τακτικό μέ¬ 
λος ως Κριτή Εισηγητή για την κρίση Δ/ντών και Επιμελη¬ 
τών τον Προύσαλη Αναστάσιο, Δ/ντή στο Ν.Γ.Ν. Σύρου 
«ΒΑΡΔΑΚΕΙΟ ΚΑΙ ΠΡΩϊΟ», σε αντικατάσταση του Γ ούβα¬ 
λη Παναγιώτη, που συνταξιοδοτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

3. Η θητεία των ανωτέρω διοριζομένων λήγει μαζί με τη 
θητεία των υπολοίπων μελών. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 10 Μάΐου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 34436 (3) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Ι.Τις διατάξεις: 

α)του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών «όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17τουΝ. 1756/1988 εκ νέου μετηνπα- 
ράγραφο 4του άρθρου 3του Ν.2479/1997, 

β) του άρθρου 25 παρ.3περ.ατου Ν.2812/2000(Α’67), 

γ) του άρθρου 29 Ατού Ν. 1558/1985 (Α’ 37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ.2α του Ν.2469/1997 
(Α’ 38). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το υπ’αριθ. 1724/19-2-2001 έγγραφο του Διοικητικού 
Εφετείου Πειραιώς, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Διοικητικού Εφετείου Πειραιώς όπως διαμορφώθηκε 
με την υπ’αριθμ. 1/2001 απόφαση της Ολομέλειας του Δι¬ 
οικητικού Εφετείου Πειραιώς μετά από παραπομπή σ’ αυ¬ 
τήν από τον Υπουργό Δικαιοσύνης της αριθμ. 3/2000 από¬ 
φασης του Δικαστηρίου αυτού. 

ΚΑΝΟΝΙΣΜΟΣ 

ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΠΕΙΡΑΙΩΣ 
ΜΕΡΟΣ ΠΡΩΤΟ 

Άρθρο 1 

Τόπος συνεδριάσεως: 

1. Το Δικαστήριο συνεδριάζει δημόσια στην αίθουσα 

του ακροατηρίου του πρώτου ορόφου του καταστήματος 
του, το οποίο βρίσκεται στον Πειραιά και στην οδό Κολο- 
κοτρώνη αριθμ. 55. 

2. Επίσης, το Δικαστήριο συνεδριάζει στις μεταβατικές 
έδρες ως εξής: 

α) Ρόδου. Στην αίθουσα του κακουργιοδικείου του Δι¬ 
καστικού Μεγάρου Ρόδου (Π.Δ. 3/1993). 

β) Μυτιλήνης. Στο ακροατήριο του Διοικητικού Πρωτο¬ 
δικείου Μυτιλήνης (Π.Δ. 288/95) και 

γ) Σύρου. Στην αίθουσα του Πολιτικού Εφετείου του Δι¬ 
καστικού Μεγάρου Σύρου (Π.Δ. 306/1993). 

Άρθρο 2 

Τμήματα 

1. Το Δικαστήριο διαιρείται σε έξι (6) τμήματα με την 
ονομασία Α', Β', Γ, Δ', Ε' και ΣΤ'. Σε κάθε τμήμα υπηρετούν 
τουλάχιστον ένας Πρόεδρος και τέσσερις (4) Εφέτες, 
εφόσον επαρκεί ο αριθμός των υπηρετούντων. 

2. Τα τμήματα δικάζουν όλων των ειδών τις υποθέσεις 
που υπάγονται στη δικαιοδοσία του Διοικητικού Εφετεί¬ 
ου. 

Άρθρο 3 

Ημέρες και ώρες συνεδριάσεων 

1. Κάθετμήμα συνεδριάζειτουλάχιστον μία φορά το μή¬ 
να για όλες τις υποθέσεις (ουσίας και ακυρωτικής διαδι¬ 
κασίας). 

2. Ως ημέρα τακτικών συνεδριάσεων ορίζεται, για τα Α' 
και ΣΤ'τμήματα η Τρίτη, για τα Β' και Δ'τμήματα η Τετάρ¬ 
τη και για τα Γ και Ε'η Πέμπτη . Εκτάκτως μπορούν να συ¬ 
νεδριάζουν οποιαδήποτε εργάσιμη ημέρα της εβδομά¬ 
δας. 

3. Στις μεταβατικές έδρες δικάζουν άλατα Τμήματα εκ 
περιτροπής ως εξής: Ρόδου την τελευταία Παρασκευή 
κάθε μηνάς. Μυτιλήνης, κάθε Παρασκευή και Σύρου κά- 
θεΤρίτη του δευτέρου δεκαπενθημέρου κάθε μηνός. 

4. Ώρα συνεδριάσεως ορίζεται η 11.00 για όλα τα τμή¬ 
ματα. Για τα τμήματα Δ', Ε' και ΣΤ', όταν συμπίπτει να συ¬ 
νεδριάζουν την ίδια ημέρα και άλλα τμήματα, ορίζεται η 
13.00. Σε όλες τις μεταβατικές έδρες ως ώρα συνεδριά- 
σεως ορίζεται η 12.00. 

5. Οι υποθέσεις Προεδρικής διαδικασίας δικάζονται 
όλες τις εργάσιμες ημέρες, ανεξαρτήτως τμήματος και 
ώρα 12.00. 

6. Ο Πρόεδρος που διευθύνει το Δικαστήριο μπορεί να 
προεδρεύει και σε όλα τα τμήματα, εφόσον κωλύονται οι 
Πρόεδροι των Τμημάτων. 

Άρθρο 4 

Αριθμός προσδιοριζομένων υποθέσεων. 

Σε κάθε τμήμα θα προσδιορίζονται προς εκδίκαση για 
κάθε τακτική δικάσιμο, υποθέσεις ανάλογα με τον αριθμό 
των υπηρετούντων εφετών. Ο προσδιορισμός του αριθ¬ 
μού των υποθέσεων, θα γίνεται, αφού λαμβάνεται υπόψη, 
ότι σε κάθε δικαστή θα ανατίθενται, ανάλογα με τη φύση 
των υποθέσεων μέχρι δώδεκα (12), γενικώς κατά μήνα. Η 
κατανομή των υποθέσεων στα τμήματα θα γίνεται κατά 
τρόπο, που κατά το δυνατό, οι δικαστές να επιβαρύνονται 
ισομερώς αλλά και να αποφεύγονται δυσχέρειες στην 
άσκηση του δικαιοδοτικού έργου και να αποτρέπεται η έκ¬ 
δοση αντιφατικών αποφάσεων από το Δικαστήριο. Ο πιο 
πάνω αριθμός μπορεί να αυξάνεται κατά 10%. 


Άρθρο 5 

Ορισμός Δικασίμων Εορτών 

Τακτικές δικάσιμοι δεν ορίζονται από 20 Δεκεμβρίου 
έως 6 Ιανουάριου του επόμενου έτους, καθώς και έξι (6) 
ημέρες πριν και έξι (6) ημέρες μετά την Κυριακή του Πά¬ 
σχα. 

Κατά τα ως άνω χρονικά διαστήματα μπορεί να προσ¬ 
διορίζονται για εκδίκαση κατεπείγουσες υποθέσεις, 
όπως ιδίως, υποθέσεις "ΠροσωρινήςΔικαστικής Προστα¬ 
σίας του Κώδικα Διοικητικής Δικονομίας (Άρθρα 200-215 
αυτού) και Ειδικών Διαδικασιών (Άρθρα 216-272 αυτού), 
οι οποίες θεωρούνται κατεπείγουσες, με αιτιολογημένη 
πράξη του Προϊσταμένου του Δικαστηρίου. 

Άρθρο 6 

Πράξεις Προϊσταμένου 

Οι δικαστές θα μπορούν, εφόσον δεν κοινοποιούνται σ’ 
αυτούς, να λαμβάνουν γνώση των πράξεων του Προϊστα¬ 
μένου του Δικαστηρίου ή του νόμιμου αναπληρωτή του, 
για τις οποίες προβλέπεται προσφυγή στην Ολομέλεια, 
σύμφωνα με το άρθρο 15 του Ν. 1756/1988 (άρθρο 4 Ν. 
1868/1989), από τον τηρούμενο σχετικό φάκελο στη 
Γ ραμματείατου Δικαστηρίου. 

Άρθρο 7 
Ολομέλεια 

1. Η Ολομέλεια του Δικαστηρίου συγκαλείται υποχρεω¬ 
τικά στις περιπτώσεις που προβλέπεται από το νόμο (άρ¬ 
θρο 14Ν. 1756/1988, όπως αντικαταστάθηκε με το άρθρο 
3 του Ν. 1868/1989). Η σύγκληση της Ολομέλειας γίνεται 
με πράξη του Προϊσταμένου του Δικαστηρίου στην οποία 
ορίζεται ο τόπος και χρόνος συνεδριάσεως και τα θέματα 
με τα οποία θα ασχοληθεί καθώς και, εφόσον συντρέχει 
περίπτωση, ο δικαστής ή οι δικαστές που θα εισηγηθούν 
σχετικά. 

2. Η πράξη του προϊσταμένου με την οποία συγκαλείται 
η Ολομέλεια γνωστοποιείται εγγράφως στους δικαστές 
οκτώ(8) τουλάχιστον ημέρες πριν από την ημέρα συνε¬ 
δρίασης. 

3. Τα πρακτικά συνεδριάσεων της Ολομέλειας, τηρού¬ 
μενα από τον παριστάμενο Προϊστάμενο Διεύθυνσης 
Γραμματείας του δικαστηρίου ή τον αναπληρωτή του, με 
ευθύνη του καθώς και με την ευθύνη του Προϊσταμένου 
του Δικαστηρίου, υπογράφονται απ’ αυτούς. Οι αποφά¬ 
σεις της Ολομέλειας του Δικαστηρίου υπογράφονται απ’ 
όλα τα μέλη τα οποία παραστάθηκαν κατά τη σχετική συ¬ 
ζήτηση, εφόσον εξακολουθούν, κατά το χρόνο που πρέ¬ 
πει να υπογραφούν, να υπηρετούν στο δικαστήριο. Οι 
αποφάσεις της Ολομέλειας ισχύουν κι αν ακόμη δεν 
έχουν υπογράφει από ορισμένα μέλη λόγω δικαιολογη¬ 
μένου κωλύματος τους, για το οποίο πρέπει να γίνεται 
σχετική μνεία. 

Άρθρο 8 

Τ μήματα διακοπών 

1. Κατά το χρονικό διάστημα από 15 Απριλίου έως 10 
Μαίου κάθε δικαστικού έτους η Ολομέλεια του Δικαστη¬ 
ρίου, με απόφασή της, καταρτίζει τα τμήματα διακοπών 
του δικαστηρίου της περιόδου από 1ης Ιουλίου έως 15ης 
Σεπτεμβρίου. 

Με την απόφαση αυτή ορίζονται: α) οι ημέρες και οι 

ώρες συνεδρίασης κάθε τμήματος, β) οι δικαστές που θα 
υπηρετήσουν στα τμήματα, γ) το είδος και ο αριθμός των 
υποθέσεων που θα εκδικάζονται κατά το χρονικό αυτό 
διάστημα κατά τα οριζόμενα στα εδάφια α' έως δ'της παρ. 
1 του άρθρου 32 του Ν. 1756/1988. 

2. Η απόφαση αυτή υποβάλλεται εντός του δευτέρου 
δεκαημέρου του μηνάς Μάΐου κάθε έτους στον Υπουργό 
της Δικαιοσύνης. 

3. Ως προς τον προσδιορισμό και την εκδίκαση κατεπει- 
γουσών υποθέσεων ισχύει και κατά τις θερινές διακοπές 
το άρθρο 5 του παρόντος κανονισμού, της πράξεως του 
Προϊσταμένου του Δικαστηρίου εκδιδομένης από τον 
Πρόεδρο του Τμήματος διακοπών, εφόσον δεν ασκεί κα¬ 
θήκοντα ο Προϊστάμενος. 

4. Ο Προϊστάμενος του Δικαστηρίου δεν εντάσσεται σε 
τμήμα διακοπών, δυνάμενος να ασκήσει τα καθήκοντά 
του όποτε αυτός το κρίνει σκόπιμο. 

ΜΕΡΟΣ ΔΕΥΤΕΡΟ 
ΓΡΑΜΜΑΤΕΙΑ 
Άρθρο 9 

Γενικές ρυθμίσεις 

Η Γραμματεία του Δικαστηρίου αποτελεί Διεύθυνση 
(άρθρο 9 Ν. 1586/1986 και της 117830/1987 κοινής απο- 
φάσεως των Υπουργών Προεδρίας της Κυβερνήσεως και 
Δικαιοσύνης). 

Η Γ ραμματεία διαιρείται σε οκτώ (8) τμήματα, από τα 
οποία έξι (6) με την ονομασία Α', Β', Γ, Δ', Ε' και ΣΤ', αντί¬ 
στοιχα προς τα αναφερόμενα στο άρθρο 2 του παρόντος 
κανονισμού τμήματα συνεδριάσεων Α', Β', Γ, Δ', Ε και ΣΤ' 
και δύο (2) με την ονομασία Ζ' και Η', αντιστοίχως. Καθέ¬ 
να από τα παραπάνω πρώτα έξι (6) τμήματα συνεδριάσε¬ 
ων (Α'- ΣΤ') θα διεξάγει όλες τις εργασίες για όλες τις υπο¬ 
θέσεις από του σταδίου του προσδιορισμού της δικασί¬ 
μου και μετά. 

Το Ζ' Τμήμα θα διεξάγει τις εργασίες: α) Του προσδιο¬ 
ρισμού και των ενδίκων μέσων για όλεςτις υποθέσεις (ου¬ 
σίας και ακυρωτικής διαδικασίας) και β) Της δημοσιεύσε- 
ως όλων των αποφάσεων του Δικαστηρίου (καταχώριση 
στο οικείο βιβλίο). Το Η'τμήμα θα διεξάγει τις εργασίες: 
α) Της τηρήσεως του πρωτοκόλλου και της διεκπεραιώ- 
σεως των διαφόρων εγγράφων του Δικαστηρίου, β) Της 
τηρήσεως του αρχείου και γ) Της λειτουργίας της βιβλιο¬ 
θήκης και του Γ ραφείου Νομολογίας. 

Άρθρο 10 

Γ ενικά Καθήκοντα Προϊσταμένου Διεύθυνσης Γ ραμμα- 
τείας του Δικαστηρίου. 

1.0 Προϊστάμενος Διεύθυνσης Γραμματείας του Δικα¬ 
στηρίου διευθύνει τις υπηρεσίες της Γ ραμματείας σύμ¬ 
φωνα με τις εντολές του προϊσταμένου του Δικαστηρίου, 
δίνει τις αναγκαίες οδηγίες στο προσωπικό της και ασκεί 
όλα τα καθήκοντα που προβλέπουν οι σχετικές διατάξεις 
(άρθρο 10 Ν. 1756/1988, όπως αντικαταστάθηκε μετο άρ¬ 
θρο 2 του Ν. 1868/1989, ή άλλες διατάξεις νόμων κ.λ.π.) 
ιδίως: 

Α) Επιβλέπει όλα τα τμήματα της Γ ραμματείας, κατευ¬ 
θύνει τους υπαλλήλους που υπηρετούν σ’ αυτά, δίδοντας 
σχετικές οδηγίες για την εύρυθμη λειτουργία των τμημά¬ 
των, 

Β) Παίρνει όλα τα μέτρα (σύμφωνα και με τις οδηγίες 
του Προϊσταμένου του Δικαστηρίου) ασφαλείας του δι¬ 


καστικού καταστήματος για να αποκλειστεί ή αποτραπεί 
περίπτωση πυρκαϊάς, διαρρήξεως των γραφείων, απώ¬ 
λειας δικογραφιών κ.λ.π.). 

Γ) Τηρεί τους φακέλους υπηρεσιακής κατάστασης των 
δικαστών και των υπαλλήλων της γραμματείας, που επι¬ 
βάλλεται να τηρούνται στο Δικαστήριο, και ακόμη, συ¬ 
ντάσσει τις σχετικές εκθέσεις εμφάνισης και αναχώρη¬ 
σης στις περιπτώσεις που προβλέπονται. 

Δ) Τηρεί τα πρωτότυπα των αποφάσεων και γνωμοδο¬ 
τήσεων του Δικαστηρίου σε Ολομέλεια ή Συμβούλιο. 

Ε) Φροντίζει τη λειτουργία και συντήρηση των φωτο¬ 
τυπικών ή άλλων μηχανημάτων. Ακόμη, ασκεί τα καθή¬ 
κοντα του Προϊσταμένου τμήματος της γραμματείας, 
εφόσον ο προϊστάμενος του τμήματος απουσιάζει ή 
κωλύεται και δεν είναι δυνατή η αναπλήρωσή του από 
άλλον υπάλληλο, καθώς και τα καθήκοντα απουσιάζο- 
ντος υπαλλήλου σε σοβαρά αντικείμενα που για οποιο- 
δήποτε λόγο δεν μπορούν να εκτελέσουν άλλοι υπάλ¬ 
ληλοι. 

Άρθρο 11 

Άμεσες αρμοδιότητες του Προϊσταμένου 

Διεύθυνσης Γ ραμματείας του Δικαστηρίου 

Στην άμεση αρμοδιότητα του Προϊσταμένου Διεύθυν¬ 
σης Γ ραμματείας του Δικαστηρίου υπάγονται: 

1) Τα Οικονομικά του Δικαστηρίου (μισθοδοσία-προμή- 
θειες). 

2) Η καθαρογραφή των αποφάσεων, των οποίων η κα¬ 
τανομή στις δακτυλογράφους και ο έλεγχος αυτών θα 
διενεργείται αυτοπροσώπως από το Προϊστάμενο Διεύ¬ 
θυνσης Γ ραμματείας. 

3) Η σύνταξη και αποστολή των γενικών στατιστικών πι¬ 
νάκων - δελτίων. 

4) Η υπηρεσίατων δικαστικών επιμελητών καιοέλεγχος 
των εργασιών αυτών εντός και εκτός δικαστηρίου, μετά 
από προηγούμενη συνεννόηση με τους προϊσταμένους 
των τμημάτων. 

Άρθρο 12 

Καθήκοντα προϊσταμένων και υπαλλήλων 
των Τμημάτων συνεδριάσεων 

1. Ο Προϊστάμενος καθενός από τα τμήματα της Γ ραμ¬ 
ματείας συντονίζει τις εργασίες του τμήματος του οποίου 
προΐσταται, επιβλέπει και κατευθύνει τους υπαλλήλους 
σύμφωνα και με τις οδηγίες του Προϊσταμένου του Δικα¬ 
στηρίου, του Προέδρου του οικείου τμήματος συνεδριά¬ 
σεων ως και του Προϊσταμένου της Διεύθυνσηςτης Γ ραμ¬ 
ματείας. Πρέπει να είναι ενήμερος όλωντων αντικειμένων 
του τμήματος, να εκτελεί ο ίδιος εργασίες ορισμένων 
αντικειμένων του τμήματος ανάλογα με τις ανάγκες που 
εμφανίζονται για την προώθηση των εργασιών προς πλή¬ 
ρη ενημερότητα του τμήματος. Πρέπει να φροντίζει ώστε 
οι υπάλληλοι να είναι ενήμεροι των αντικειμένων εργα¬ 
σιών των άλλων συναδέλφων τους που υπηρετούν στο 
τμήμα, ώστε σε περίπτωση αδείας ή απουσίας, για οποι- 
ονδήποτε λόγο, κάποιου υπαλλήλου να είναι δυνατή η 
άσκηση των καθηκόντων του από άλλο υπάλληλο τμήμα¬ 
τος, σε κάθε, όμως, περίπτωση ο προϊστάμενος του τμή¬ 
ματος πρέπει να είναι σε θέση να εκτελεί τα καθήκοντα 
του απουσιάζοντος υπαλλήλου, ώστε να μη δημιουργεί- 
ται κενό στην υπηρεσία. Σε κάθε περίπτωση έκδοσης από¬ 
φασης από το Συμβούλιο της Επικράτειας, σε απόφαση 

του Δικαστηρίου, ο προϊστάμενος του οικείου τμήματος 
της Γραμματείας στο οποίο περιέρχεται, υποχρεώνεται 
να παραδίδει ένα αντίγραφο της απόφασης αυτής του 
Σ.τ.Ε. στον εισηγητή δικαστή που εξέδωσε την απόφαση 
στο Εφετείο, και υπηρετεί σ’ αυτό, ενώ άλλο ένα αντίγρα¬ 
φο πρέπει να τοποθετείται στον οικείο φάκελο του γρα¬ 
φείου νομολογίας. 

2. Στα καθήκοντα των υπαλλήλων - γραμματέων έδρας 
περιλαμβάνονται, η καταχώρηση των προσδιοριζόμενων 
υποθέσεων στα πινάκια, η παραλαβή των δικογράφων, 
υπομνημάτων κ.λ.π. που αφορούν στις υποθέσεις αυτές, 
η σύνταξη και υπογραφή των κλήσεων, η συμμετοχή 
τους στις συνεδριάσεις του δικαστηρίου, η σύνταξη και η 
υπογραφή των πρακτικών συνεδριάσεων κ.λ.π., η τήρη¬ 
ση και ενημέρωση των προβλεπόμενων βιβλίων (εισηγη¬ 
τών κ.λ.π.), η διόρθωση και υπογραφή των αποφάσεων 
και των αντιγράφων αυτών, η παράδοση των κλήσεων για 
επίδοση, η σύνταξη και ανάρτηση του εκθέματος και κά¬ 
θε άλλη συναφής εργασία, αναφορικά με τις εκδικαζόμε- 
νες υποθέσεις της κυρίας διαδικασίας αλλά και μ’ αυτές 
της προεδρικής διαδικασίας και των αιτήσεων αναστο¬ 
λών κ.λ.π. ως και η διαβίβαση των αιτήσεων αναιρέσεων 
μετά των σχετικών δικογραφιών στο Σ.τ.Ε. Επίσης, η τή¬ 
ρηση του βιβλίου παραβολών που πρέπει να ενημερώνε¬ 
ται αμέσως μετά τη δημοσίευση των αποφάσεων και να 
πιστώνεται σε κάθε περίπτωση επιστροφής του παράβο¬ 
λου. 

Άρθρο 13 

Καθήκοντα των υπαλλήλων του Ζ'Τμήματος 

1 .Ένδικα Μέσα - Προσδιορισμός. Στα καθήκοντα των 
υπαλλήλων που ασχολούνται με τον προσδιορισμό των 
υποθέσεων και με τα ένδικα μέσα περιλαμβάνονται ιδίως: 

α) Η παραλαβή και καταχώρηση στα οικεία βιβλία των 
ασκούμενων ενώπιον του δικαστηρίου ενδίκων μέσων και 
βοηθημάτων (προσφυγών, αναιρέσεων, αιτήσεων ανα¬ 
στολής εκτελέσεως αποφάσεων, αιτήσεων διορθώσεως, 
δηλώσεων παραιτήσεως από ασκηθέντα ένδικα μέσα, 
πρόσθετων λόγων, παρεμβάσεων κλπ.) 

β) Η παραλαβή και καταχώρηση στα οικεία βιβλία των 
ασκούμενων εφέσεων κατά πρωτόδικων αποφάσεων. 

γ) Η μέριμνα συμπλήρωσης των φακέλων των δικογρα¬ 
φιών. 

δ) Η υποβολή στον Προϊστάμενο του Δικαστηρίου των 
υποθέσεων για τον ορισμό δικασίμου. 

ε) Η παρακολούθηση της πορείας των υποθέσεων για 
τις οποίες εκδόθηκανπροδικαστικές αποφάσεις. 

στ) Η συσχέτιση συναφών εκκρεμών προς προσδιο¬ 
ρισμό υποθέσεων για την ενότητα της δικαστικής κρί¬ 
σης. 

ζ) Η χορήγηση αντιγράφων από έγγραφα δικογραφιών 
που εκκρεμούν στο γραφείο αυτό. 

η) Η πληροφόρηση των διαδίκων για την πορεία των 
υποθέσεώντους, σε συνεργασία με το οικείο τμήμα. 

2. Δημοσίευση. Στα καθήκοντα του υπαλλήλου που 
ασχολείται με την εργασία της δημοσιεύσεως των απο¬ 
φάσεων περιλαμβάνεται η τήρηση του βιβλίου δημοσιευ¬ 
όμενων αποφάσεων καθώς και των σχετικών ευρετηρίων. 

Άρθρο 14 

Καθήκοντα υπαλλήλων Η' Τμήματος 
1. Πρωτόκολλο: Στα καθήκοντα του υπαλλήλου τηρή- 


σεως του πρωτοκόλλου και της διεκπεραιώσεως περι¬ 
λαμβάνονται: 

α) Η τήρηση του βιβλίου πρωτοκόλλου και διεκπεραίω¬ 
σης των εισερχόμενων και εξερχόμενων εγγράφων. 

β) Η φύλαξη της σφραγίδας του Δικαστηρίου, η χρήση 
της οποίας θα γίνεται στις προβλεπόμενες περιπτώσεις 
κάτω από την άμεση επίβλεψη καίμε ευθύνη και του Προϊ¬ 
σταμένου Διεύθυνσης Γ ραμματείας και 

γ) Κάθε άλλη συναφής εργασία που θα ανατίθεται σ’ αυ¬ 
τόν από τον Προϊστάμενο του οικείου τμήματος ή από τον 
Προϊστάμενο της Γ ραμματείας. 

2. Αρχείο: Στα καθήκοντα της τηρήσεως του αρχείου 
περιλαμβάνονται η τοποθέτηση των φακέλων των πε- 
ραιωθεισών υποθέσεων με κανονική σειρά καιτάξη, των 
τόμων ή φακέλων με τα πρωτότυπα των αποφάσεων, η 
έκδοση αντιγράφων αποφάσεων που βρίσκονται στο 
αρχείο, η φροντίδα της τομοδέτησης των πρωτοτύπων 
των αποφάσεων και των πρακτικών, η επιμέλεια για την 
επιστροφή, με απόδειξη, των στοιχείων του φακέλου 
που ανήκουν στους διαδίκους, η, με την τήρηση της νό¬ 
μιμης διαδικασίας και ύστερα από άδεια του Προϊστα¬ 
μένου του Δικαστηρίου καθώς και του Προϊσταμένου 
Διεύθυνσης Γραμματείας, καταστροφή των στοιχείων 
του αρχείου των οποίων επιτράπηκε νομίμως η κατα¬ 
στροφή για την αποσυμφόρηση των χώρων του αρχεί¬ 
ου, καθώς και κάθε άλλη συναφής εργασία τήρησης του 
Αρχείου. 

3. Βιβλιοθήκη: Στα καθήκοντα τηρήσεως της βιβλιοθή¬ 
κης περιλαμβάνονται: 

α) Η τήρηση του βιβλίου - μητρώου των βιβλίων, η το¬ 
ποθέτηση των βιβλίων στις βιβλιοθήκες κατά την ενδει- 
κνυόμενη σειρά και η φροντίδα της φύλαξής τους. 

β) Η φροντίδα για την αγορά των νέων βιβλίων, των 
οποίων με βάση τις υπάρχουσες πιστώσεις και τις ανά¬ 
γκες προμήθειας συγκεκριμένων βιβλίων έχει αποφασι- 
στεί αρμοδίως η αγορά. 

γ) Η παραλαβή των ΦΕΚ και η φροντίδα για την τοποθέ¬ 
τησή τους κατά σειρά. 

δ) Η φροντίδα για τη βιβλιοδέτηση των άδετων βιβλίων 
και των ΦΕΚ. 

4. Νομολογία: Στα καθήκοντα του Γ ραφείου νομολο¬ 
γίας υπάγεται η φροντίδα για την, με την επίβλεψη δικα¬ 
στικού λειτουργού, που ορίζεται από τον προϊστάμενο 
του Δικαστηρίου, λειτουργία του γραφείου νομολογίας, 
το οποίο σε πρώτη φάση θα περιλαμβάνει σε ξεχωριστά 
κλασσέρ ή φακέλους αντίγραφα αποφάσεων κατά αντι¬ 
κείμενα φορολογίας ή άλλων διαφορών ουσίας ή ακυρω¬ 
τικών συγχρόνως με τη θεώρηση κάθε πρωτοτύπου από¬ 
φασης, ο εισηγητής δικαστής θα αναγράφει στο αντί¬ 
γραφο που προορίζεται για το σχετικό φάκελο του 
γραφείου νομολογίας ή σε ξεχωριστό φύλλο χαρτιού ευ¬ 
ανάγνωστη σύντομη και περιεκτική περίληψη της από¬ 
φασης. 

Άρθρο 15 

Καθήκοντα υπαλλήλων Οικονομικών 

Στα καθήκοντα του υπαλλήλου ή των υπαλλήλων που 
ασχολούνται με τα "Οικονομικά - Μισθοδοτικά" περιλαμ¬ 
βάνονται ιδίως: 

α) Η σύνταξη των μισθοδοτικών καταστάσεων και άλ¬ 
λων απαιτού μενών κατά νόμο δικαιολογητικών και η προ¬ 
σκομιδή αυτών, υπογεγραμμένων από τον εκκαθαριστή 

αποδοχών, παραλαβή των χρημάτων από το Δημόσιο Τα- 
μείο και η καταβολή τους στους δικαιούχους δικαστικούς 
λειτουργούς και υπαλλήλους της Γραμματείας. 

β) Η τήρηση του μισθολογικού μητρώου δικαστών και 
υπαλλήλων. 

γ) Τα ασφαλιστικά θέματα του προσωπικού. 

δ) Η έκδοση βεβαιώσεων και πιστοποιητικών για τις 
αποδοχές των δικαστών και υπαλλήλων ή για άλλα οικο¬ 
νομικά ή ασφαλιστικά θέματα. 

ε) Η παραλαβή, καταγραφή, παρακολούθηση, συντή¬ 
ρηση και φύλαξη των επίπλων και σκευών και λοιπού εξο¬ 
πλισμού του δικαστηρίου, και η τήρηση των προβλεπόμε- 
νων βιβλίων. 

στ) Οι κάθε είδους προμήθειες υλικών. 

ζ) Η φροντίδα για την έγκριση των απαιτούμενων πι¬ 
στώσεων και η σύνταξη των σχετικών δικαιολογητικών για 
την προμήθεια των αναγκαίων βιβλίων. 

η) Η διαχείριση της προκαταβολής για προμήθεια γρα¬ 
φικής ύλης και 

θ) Κάθε άλλο θέμα οικονομικής φύσεως ή διαχείρισης 
υλικού. 

Άρθρο 16 

Δικαστικοί Επιμελητές. 

Οι δικαστικοί επιμελητές: 

α) Ασχολούνται με την επίδοση των δικογράφων, απο¬ 
φάσεων ή άλλων εγγράφων και βοηθούν και ενημερώ¬ 
νουν το γραμματέα για τη λήψη μέτρων ασφάλειας του δι¬ 
καστικού καταστήματος. 

β) Ασκούν κάθε άλλη βοηθητική εργασία που έχει σχέ¬ 
ση με την αλληλογραφία, το φωτοτυπικό μηχάνημα και 
την εξυπηρέτηση των λοιπών αναγκών του δικαστηρίου 
και 

γ) Ένας απ’ αυτούς παρευρίσκεται στο ακροατήριο του 
δικαστηρίου κατά τις ώρες της δημόσιας συνεδρίασης 
για την ευταξία κατά τη διεξαγωγή της ακροαματικής δια¬ 
δικασίας, ευρισκόμενος στη διάθεση του Προέδρου του 
τμήματος που συνεδριάζει, καθώς και των δικαστών και 
του γραμματέα της έδρας. 

Ο παρών Κανονισμός ισχύει από τη δημοσίευση του 
στην Εφημερίδα της Κυβερνήσεως. 

Ο Πρόεδρος 

Νικόλαος Ι.Βαβούρης 
Τα Μέλη 

Γεώργιος Σγουρόγλου, Χαράλαμπος Βοζίκης, Βασίλειος 
Αγγελόπουλος, Αναστάσιος Λέκκας, Νικόλαος Δούζης, 
Κωνσταντίνος Σώκος, Μαρίνα Πιπεράκη, Παναγής Κουτρί- 
κης, Ευσταθία Παπαγεωργίου, Βασιλική Σαρρή-Αναγνω- 
στοπούλου, Μαρία Κόκοτα, Ανδρέας Διαμαντής, Ιωάννα 
Κλέτζερη, Μίνα Μηναδάκη, Ανδριανή Πασσά, Ειρήνη Μη- 
τροκάρα-Καράμπελα, Γεώργιος Σταμάτης, Μαρίνα Βάθη, 
Ειρήνη Νάνου-Σκενδέρη, Νικόλαος Ξηνταρόπουλος, Μα¬ 
ρία Κανατούλα-Πατσαρίνου, Δέσποινα Τάταρη-Βήχου 

Η Γραμματέας 
ΟΛΓΑ ΔΟΛΙΑΝ ΙΔΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. 49117 (4) 

Συμπλήρωση Κανονισμού Εσωτερικής Υπηρεσίας του 
Πρωτοδικείου Κορίνθου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών «όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17τουΝ. 1756/1988 εκ νέου μετηνπα- 
ράγραφο 4του άρθρου 3του Ν.2479/1997. 

β) Του άρθρου 25παρ.3περ.ατου Ν.2812/2000(Ά67). 

γ) Του άρθρου 29 Ατού Ν. 1558/1985 (Ά 137) όπωςπρο- 
σετέθηκε με το άρθρο 27 του Ν. 2081/1992 (ΑΊ54) και τρο¬ 
ποποιήθηκαν με το άρθρο 1 παρ.2ατουΝ.2469/1997 (Ά38). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το υπ’ αριθ. 694/1.3.2001 έγγραφο του Εφετείου Ναυ¬ 
πλίου, αποφασίζουμε: 

Τη δημοσίευση στην Εφημερίδα της Κυβέρνησης της 
συμπλήρωσης του Κανονισμού Εσωτερικής Υπηρεσίας 
του Πρωτοδικείου Κορίνθου, όπως διαμορφώθηκε με την 
υπ’ αριθμ 1/2001 απόφαση της Ολομέλειας του Εφετείου 
Ναυπλίου μετά από παραπομπή σ’ αυτήν από τον Υπουρ¬ 
γό Δικαιοσύνης της υπ’ αριθμ. 5/2000 απόφασης του 
Πρωτοδικείου Κορίνθου. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται κατά πλειοψηφία να συμπληρωθεί ο κανο¬ 
νισμός εσωτερικής υπηρεσίας του Πρωτοδικείου Κορίν¬ 
θου προσωρινά ήτοι από της 16ης Σεπτεμβρίου 2000 
όσον αφορά την ισχύ της παρατάσεως των δύο Τριμελών 
και από 1ης Ιανουάριου 2001 (πλην των ασφαλιστικών 
από 16.9.2000) όσον αφορά την αλλαγή της ώραςτων Πο¬ 
λιτικών συνεδριάσεων. 

Ως προς τον αριθμό των προσδιορισθησομένων υποθέ- 
σεωντακτικής διαδικασίας Πολυμελούς και Μονομελούς 
θα ισχύσει από 16ης Σεπτεμβρίου 2000. Σημειώνεται ότι 
το ένα εκ των δύο προσθέτων Τριμελών θα αφορά εκδί¬ 
καση ανθρωποκτονιών και άλλων υποθέσεων, το δε δεύ¬ 
τερο, εφέσεις αλλά και άλλου είδους υποθέσεις. 

Κρίθηκε, αποφασίστηκε και δημοσιεύθηκε στις 31 Μαρ¬ 
τίου 2000. 

Οι Πρόεδροι 
ΔΗΜΗΤΡΙΟΣ ΓΕΩΡΓΑΣ 
ΙΩΑΝΝΗΣ ΜΠΑΛΙΤΣΑΡΗΣ 
ΠΑΝΑΓΙΩΤΗΣ ΚΟΥΚΛΗΣ 

Οι Δικαστές 

Αθανάσιος Λεπετσος, Ευφροσύνη Σωζοπουλου, Λεωνίδας 
Τσιγκρης, Αικατερίνη Δριλλια, Ζωή Καραχάλιου, Βάια Ζαρ- 
χανη, Παναγιώτη Φιλοπουλο, Ειρήνη Νικολάου, Παναγιώ¬ 
τα Γ ιαννακοπούλου, Στέφανο Φετζιαν, Λαμπρινή Τζενου 

Η Γ ραμματέας 
ΕΛΕΝΗ ΚΙΟΥΣΙΖΟΓΛΟΥ 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Μάίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

Αριθ. 68374 (5) 

Τροποποίηση Κανονισμού Εσωτερικής Υπηρεσίας του 
Πρωτοδικείου Χαλκιδικής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Ι.Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4 του άρθρου 3 του Ν.2479/1997. 
β) Του άρθρου 25παρ.3περ.ατου ν.2812/2000(Α'67). 
γ) Του άρθρου 29 Ατού Ν. 1558/1985 (ΑΊ37) όπως προ- 
σετέθηκε με το άρθρο 27 του Ν. 2081/1992 (ΑΊ54) και τρο¬ 
ποποιήθηκαν με το άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 226/18.4.2001 έγγραφο του Πρωτοδικεί¬ 
ου Χαλκιδικής, αποφασίζουμε: 

Τη δημοσίευση της τροποποίησης του Κανονισμού 
Εσωτερικής Υπηρεσίας του Πρωτοδικείου Χαλκιδικής, 
όπως αυτός διαμορφώθηκε με την αριθμ. 2/2001 απόφα¬ 
ση της Ολομέλειας του Δικαστηρίου αυτού: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει ομόφωνα: Την τροποποίηση του ισχύοντος 
Κανονισμού εσωτερικής υπηρεσίας του Πρωτοδικείου 
Χαλκιδικής (Κεφάλαιο Α'-ΠολιτικόΤμήμα-αριθ. 1) ως εξής: 

1) Προσθέτει άλλη μία δικάσιμο ανά μήνα από 1.1.2002 
στο Μονομελές Πρωτοδικείο για τον προσδιορισμό και 
εκδίκαση αποκλειστικά των υποθέσεων όλων των ειδικών 
διαδικασιών και συγκεκριμένα την επόμενη Τετάρτη της 
εκδίκασης των υποθέσεων του Πολυμελούς Πρωτοδικεί¬ 
ου και των υποθέσεων τακτικής διαδικασίας και εκούσιας 
δικαιοδοσίας του Μονομελούς Πρωτοδικείου της πρώτης 
δικασίμου κάθε μήνα. 

2) Ορίζει τον αριθμό των υποθέσεων όλων των ειδικών 
διαδικασιών του Μονομελούς Πρωτοδικείου, που θα 
προσδιορίζονται ανά δικάσιμο σε πενήντα (50), οι οποίες 
θα επιμερίζονται ως εξής: α) σε δεκαπέντε (15) υποθέσεις 
μισθωτικών διαφορών, β) σε είκοσι (20) υποθέσεις αυτο- 
κινητικών διαφορών, γ) σε πέντε (5) υποθέσεις εργατικών 
διαφορών, δ) σε πέντε (5) υποθέσεις απαλλοτριώσεων 
και ε) σε πέντε (5) υποθέσεις για τη διαδικασία διατρο¬ 
φών, γονικής μέριμνας κλπ. 

Κρίθηκε, αποφασίστηκε και εκδόθηκε στον Πολύγυρο 
στις 21 Μαρτίου 2001. 

Η ΠΡΟΕΔΡΟΣ ΠΡΩΤΟΔΙΚΩΝ Η ΕΙΣΑΓΓΕΛΕΑΣ ΠΡΩΤΟΔΙΚΩΝ 
ΙΩΑΝΝΑ ΨΩΝΗ ΑΙΚΑΤΕΡΙΝΗ ΚΑΡΑΠΑΝΝΑΚΙΔΟΥ 

Εισαγγελική Πάρεδρος 

01 ΠΡΩΤΟΔΙΚΕΣ 
1 .Ελένη Μιχαλακη 

2. Μαρία Γουλιανού 

3. Βασιλική Τσαμπάζη Η ΓΡΑΜΜΑΤΕΑΣ 

4. Κωνσταντίνος Ασημακόπουλος ΒΑΣΙΛΕΙΑ Κ0ΡΔΗ 

5. Μυρσίνη Κοντογιάννη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


( 6 ) 

ΑΠΟΦΑΣΗ ΑΡΙΘΜΟΣ 65 

Απόκτηση της ιδιότητας εξ αποστάσεως μέλους του 

Χρηματιστηρίου Αξιών Αθηνών από κοινοτικές ΕΠΕΥ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 15.3.2001) 

Έχοντας υπ’ όψιν: 

1) Τις διατάξεις των αρθρ. 18παρ. 1-3 του Ν. 2396/96. 

2) Την ανάγκη καθορισμού της διαδικασίας απόκτησης 
της ιδιότητας του εξ αποστάσεως μέλους του ΧΑΑ από 
κοινοτικές ΕΠΕΥ αποφασίζει: 

1. Επιχείρηση Παροχής Επενδυτικών Υπηρεσιών 
(ΕΠΕΥ) που έχει συσταθεί και λάβει άδεια λειτουργίας σε 
άλλο (πληντης Ελλάδας) κράτος-μέλος της Ευρωπαϊκής 
Ένωσης (ή στην Ευρωπαϊκή Ζώνη Ελευθέρων Συναλλα¬ 
γών «ΕΖΕΣ»), η οποία πληροί τις προϋποθέσεις που προ- 
βλέπονται στο άρθρο 18 παράγραφοι 1 και 2 εδάφια (α), 
(δ) και (ε) του Ν. 2396/96, δύναται να αποκτήσει την ιδιό¬ 
τητα του μέλους του Χρηματιστηρίου Αξιών Αθηνών 
(ΧΑΑ), χωρίς να έχει νόμιμη εγκατάσταση στην Ελλάδα 
(«εξ αποστάσεως μέλος» [«γθγποΙθ πιεπιόβΓ»]), με απόφα¬ 
ση που λαμβάνεται από το Διοικητικό Συμβούλιο του ΧΑΑ 
και γνωστοποιείται στην Επιτροπή Κεφαλαιαγοράς (ΕΚ). 

2. Η απόφαση του ΔΣ του ΧΑΑ λαμβάνεται μετά από 
σχετική αίτηση της ΕΠΕΥ η οποία παρέχεται από το ΧΑΑ 
και συνοδεύεται από τα ακόλουθα δικαιολογητικά: 

1. Βεβαίωση από τις αρμόδιες ελληνικές εποπτεύουσες 
αρχές (Επιτροπή Κεφαλαιαγοράς ή, εφόσον η αιτούσα 
ΕΠΕΥ είναι πιστωτικό ίδρυμα, Τράπεζα της Ελλάδος), 
σχετικά με τη λήψη, από την αρμόδια εποπτεύουσα αρχή 
του κράτους - μέλους καταγωγής της αιτούσας, της γνω¬ 
στοποίησης του προγράμματος των δραστηριοτήτων 
που προτίθεται να ασκήσει αυτή στην Ελλάδα σύμφωνα 
με το άρθρο 15 παρ. 1 του Ν. 2396/96 («ΕυΐΌρεεπ Ρεεε- 
ροιΊ»), από την οποία να προκύπτει ότι η άδεια λειτουρ¬ 
γίας της ΕΠΕΥ περιλαμβάνει οπωσδήποτε τις κύριες 
επενδυτικές υπηρεσίες των εδαφίων α (ϋ) και β της παρ. 1 
του άρθρου 2 του Ν. 2396/96. 

2. Πρακτικό του αρμοδίου οργάνου της αιτούσας ΕΠΕΥ 
για τον διορισμό χρηματιστηριακού εκπροσώπου ο οποί¬ 
ος πληροίτιςπροϋποθέσειςτωνδιατάξεωντου άρθρου 6 
παρ. 3 του Ν. 1806/1988, συνοδευόμενο από την απόφα¬ 
ση έγκρισης του εν λόγω διορισμού από την ΕΚ. 

3. Αντίγραφο κωδικοποιημένου καταστατικού της 
ΕΠΕΥ και πρακτικών των αρμοδίων οργάνων αυτής από 
τα οποία προκύπτει η εκπροσώπησή της 

4. Ελεγμένες οικονομικές καταστάσεις της ΕΠΕΥ της 
τελευταίας πριν την υποβολή της αίτησης οικονομικής 
χρήσης. 

5. Δήλωση της ΕΠΕΥ ότι γνωρίζει και έχει αποδεχθεί το 
ισχύον θεσμικό πλαίσιο λειτουργίας του ΧΑΑ, ιδίως δε, α) 
τους κανόνες διαβίβασης εντολών μέσω του ηλεκτρονι¬ 
κού δικτύου, σύμφωνα με την απόφαση 18/99 του ΔΣτου 
ΧΑΑ όπως ισχύει κάθε φορά, β) τις απαιτούμενες σχετικές 
τεχνικές προδιαγραφές, σύμφωνα με τον Κανονισμό Δι¬ 
κτύου Χρηματιστηριακών Συναλλαγών, γ) τα ημερήσια 
όρια συναλλαγών σύμφωνα με την απόφαση της ΕΚ 6226 
συν. 90/19.11.1996 «Διαδικασία Παροχής Καλύψεων για 
τις Συναλλαγές στο Χρηματιστήριο Αξιών Αθηνών» και δ) 
κάθε άλλο γενικό ή ειδικό όρο και διαδικασία για τη σύνα¬ 
ψη και εκτέλεση χρηματιστηριακών συναλλαγών, σύμφω- 

να με τις διατάξεις των νόμων και των κανονιστικών απο¬ 
φάσεων των ΔΣ του ΧΑΑ και της ΕΚ. 

6. Δήλωση της ΕΠΕΥ ότι θα θέτει στη διάθεση των ελ¬ 
ληνικών εποπτικών αρχών, όποτε της ζητηθεί, τα απαραί¬ 
τητα στοιχεία για τις συναλλαγές σε κινητές αξίες που 
έχει πραγματοποιήσει με την ιδιότητα του μέλους του 
ΧΑΑ (λήψη, διαβίβαση και εκτέλεση εντολών), καθώς και 
για όσες έχει πραγματοποιήσει λόγω διαχείρισης χαρτο¬ 
φυλακίου, για λογαριασμό τρίτων ή / και για ίδιο λογαρια¬ 
σμό. 

7. Δήλωση της ΕΠΕΥ ότι θα ενημερώνει άμεσα το ΧΑΑ 
σχετικά με κάθε μεταβολή των παρεχόμενων στοιχείων 
και πληροφοριών. 

8. Γνωστοποίηση των στοιχείων του πληρεξουσίου και 
αντικλήτου, στην Αθήνα, του εξ αποστάσεως μέλους 

9. Απόδειξη καταβολής: 


1) εισφοράς στο Συνεγγυητικό Κεφάλαιο. Σε περίπτω¬ 
ση ολικής απαλλαγής από την ως άνω υποχρέωση περί 
καταβολής εισφοράς, υποβάλλεται βεβαίωση απάτην ΕΚ 
της απαλλαγής. Σε περίπτωση μερικής απαλλαγής, υπο¬ 
βάλλεται και απόδειξη καταβολής του υπόλοιπου ποσού. 

2) εισφοράς στο Επικουρικό Κεφάλαιο, 

3) δικαιωμάτων εγγραφής μέλους ΧΑΑ και χρήσης του 
ΔΧΣ 

Όλατα έγγραφα και δικαιολογητικά υποβάλλονται στην 
ελληνική γλώσσα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Μαρτίου 2001 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




